केंद्रीय जांच दल से कहा - फसल खराबे का मुआवजा दिलवाओ
केंद्रीयजांच दल की टीम ने शुक्रवार को साबला बस स्टैंड पर किसानों और लोगों से मुलाकात की। विधायक गोपीचंद मीणा, प्रधान दलपतराम मीणा, मंडल अध्यक्ष इंद्रवीरसिंह के नेतृत्व में जांच टीम के सदस्यों को ज्ञापन सौंपा।
इसमें फसल खराबे का ज्यादा से ज्यादा मुआवजा दिलवाने की मांग की। साबला के सभी पटवार मंडलों में अनावृष्टि हुई है, जिससे खरीफ में बिल्कुल पैदावार नहीं हुई। क्षेत्र में अकाल की स्थिति बनी हुई है। इस स्थिति को देखते हुए फसल का मुआवजा अधिक दिलाने की मांग रखी।
खाद्य सुरक्षा योजना में सर्वे करवाकर 100 प्रतिशत लोगों को लाभ दिलाने की बात कही। जवाहर मेहता, लक्ष्मीनारायण शर्मा, रमाकांत भावसार, देवीलाल तेली, मानजी बुनकर, महेंद्र उपाध्याय, बद्रीलाल मीणा मौजूद थे। इस दौरान एडीएम अशोक कुमार भी मौजूद थे।
साबला बस स्टैंड पर केंद्रीय जांच दल से वार्ता करते विधायक अन्य।
hin_Deva hin_Deva hin_Deva hin_Deva bho_Deva